|  |  |  |
| --- | --- | --- |
| W:\Regioner_data\ost\LOGO\NHF_Øst_sentrert.jpg | Regionstyret i NHF Øst | |
| Regionstyreprotokoll | |
| Dato:  Sted: | 19. Oktober 2020  Quality Hotel Mastemyr |
| Tilstede fra regionstyret: | Regionleder Arild Karsen  1. Nestleder Sverre Bergenholdt  2. Nestleder Styremedlem Ragnhild Skovly Hartviksen  Styremedlem Hilde Sofie Nilsson  Styremedlem Saad Al-Jaderi  Runar Tønnesen (1. Vara)  Maren Huseby (NHFU Øst) | |
| Tilstede fra administrasjonen: | Soraya Baker | |
| Forfall: | Elisabeth Wollebek, Dagfinn Glad, Vibeke Otterlei Nervik, Ken Jackson | |

### Møtet ble avholdt på Quality Hotel Mastemyr, på møterom Hvervenbukta, fra kl. 17.00 – 20.00 Mandag 19. Oktober.

### Til behandling forelå følgende saker:

RSak 63/20 Protokoll til godkjenning - Regionstyreprotokoll 5-2020 (7. Okt.)

RSak 64/20 Orienteringer og prioriteringer for regionens arbeid fremover (Se vedlegg fra sentralstyrets arbeid, og les dette)

RSak 65/20 FN-dagen 3. desember: Innspill på aktiviteter i Akershus og Østfold.

RSak 66/20 Kurs i NHF Øst: Virksomhetsplan 2020.

RSak 67/20 Høringssvar: AOF Østfold

RSak 68/20 Eventuelt

**RSak 63/20 Protokoll til godkjenning - Regionstyreprotokoll 5-2020 (7. Okt.)**

*Vedtak: Regionstyreprotokoll nr. 5/20 ble godkjent.*

**RSak 64/20 Orienteringer og prioriteringer for regionens arbeid fremover**

Styret har tatt sentralstyrets oppdatering på arbeidet med endringsprosessen til orientering. Nå som innspillene fra organisasjonen har blitt vurdert, ønsker regionstyret god involvering i det videre arbeidet, slik at fremtidige veivalg og prioriteringer blir gjort i samarbeid med regionene. Styret ser lederkonferansen som en fin anledning til å ta en god diskusjon om endringsprosessen på tvers av regionene. Til lederkonferansen skal Øst derfor være tydelige på hva de synes om vurderingene som er gjort frem til nå. Punkter som trekkes frem er at sentralstyret i mye større grad må tydeliggjøre hvilke oppgaver som skal prioriteres og leveres av organisasjonen, og gi noen klare signaler om hva som forventes av de ulike leddene. Forholdet mellom interessepolitikk og hva hvert enkelt medlem får tilbake for å være med i NHF gjør at det er en tydelig usikkerhet tilknyttet hvem vi er og hva vi skal gjøre. Enkle tiltak som styret mener organisasjonen bør vurdere er å sette tydeligere ord på hva NHF oppnår, vise til hvilke resultater vi har oppnådd i løpet av vår tid, og at dette må formidles ut så også andre (utenfor vår organisasjon) forstår hvorfor vi er til. Det påpekes også at mange kan ha vanskeligheter med å relatere til det interessepolitiske fokuset på diskrimineringskampen, da det for mange er vanskelig å knytte det til hverdag og virkelighet. Går det an å jobbe frem et tydeligere, enklere og mer konkret språk for å nå bedre ut til grasrota?

*Vedtak: Regionstyret kommer til å skrive ned noen innspills-punkter som de kan ta med seg inn i lederkonferansen. Punktene vil bli jobbet frem på styremøtet 25-26 november, som er noen få dager før lederkonferansen.*

**RSak 65/20 FN-dagen 3. desember: Innspill på aktiviteter i Akershus og Østfold**

NHF Øst ønske å arrangere FN-dagen 3. desember, med to fysiske arrangementer, ett i Lillestrøm og ett i Fredrikstad. Her får man lokalt velge hva man ønsker å gjøre, men det tas utgangspunkt i de innspillene som har kommet fra NHF Trøndelag.

*Vedtak: Sverre tar ansvar for å følge opp organiseringen av arrangementet i Lillestrøm og Arild det samme for Fredrikstad. Styret mener det er greit å ha noen lokalt som kan ta hovedansvaret for selve planleggingen og gjennomføringen, så lederne av NHF Lillestrøm og Fredrikstad blir spurt om å gjøre det.*

**RSak 66/20 Kurs i NHF Øst: Virksomhetsplan 2020**

Ragnhild og Soraya har lagt til noen siste endringer på PP-presentasjonen. Første kurs blir i Halden. Sverre tar ansvar for å teste kurset basert på kommunetilhørighet, og er i gang med å få avklart når dette skal holdes. Regionstyret står som kursansvarlige, men samarbeider selvfølgelig med lokallagslederne for å få satt opp kursene.

*Vedtak: Tatt til orientering.*

**RSak 67/20 Høringssvar: AOF Østfold**

Det ble på AOF sitt årsmøte lagt frem et forslag om at alle AOF avdelinger skal legges inn under det sentrale AOF. NHF Øst og noen lokallag i NHF har sendt inn høringssvar til AOF Østfold hvor det kommer tydelig frem at man ønsker å opprettholde organiseringen slik den er i dag.

*Vedtak Tatt til orientering.*

**RSak 68/20 Eventuelt**

*- Organisering av styremøte 25-26. November:* Styremøtet blir på Quality Sarpsborg. Oppstart blir kl. 11.30 med lunsj på onsdag, og avsluttes med lunsj kl. 11.30 på torsdag.

*-* *Styremøter frem til årsmøtet:* Styret ønsker å legge en plan for styremøter frem til neste årsmøte den 25-26. November.

*-* *Økonomi:* Styret ønsker å få lagt frem et regnskap over tredje kvartal ved neste styremøte, samt om NHF Øst har fått refusjon på Hannes lønninger fra Nav.